**Louis Veuillot** (født den 11. oktober 1813 i Boynes i departementet Loiret i Frankrike, død den 7. mars 1883 i Paris) var en fransk klerikal publisist dom bidro til å fremme katolsk ultramontanisme og førte innbitte polemikk for å forsvare dine synspunkter.

Liv og virke
------------

Louis Veuillot kom fra ganske fattige får, og måtte skaffe seg utdannelse på egen hånd. Han begynte ved 19 års alder å skrive i aviser og pådro seg ved sin heftige polemikk flere dueller. Trass i svak utdannelse fant han ansettelse ved et advokatkontor, og ble sendt i 1830 for å arvbeide for en avis i Rouen, og deretter til Périgueux.[]

Han var i unge år en lettsindig skeptiker, til han ved et besøk i Roma i 1838 under den stille uke tok så sterke inntrykk av de praktfulle religiøse seremoniene at han omvendte seg til troende katolikk og fra denne stund viet seg til det pavelige hierarkis forsvar.[]

Til å begynne med skrev han oppbyggelsesbøker, religiøse romaner, og til og med salmer.[]

Han var byråsjef i det franske inneriksministerium i Paris 1842–1843 og deretter (1843–1883) medarbeider i avisen *Univers religieux*, som han gav sitt preg og hvis hovedredaktør han ble i 1848. Med kraft og talent, men med hensynsløshet og lidenskap, førte han der krig på liv og død mot den fri undervisning og moderne vitenskap. Avisen ble inndratt i 1860, på grunn av dens holdning mot Napoleon IIIs italienske politikk, men ble på nytt utgitt fra 1867 av Veuillot i den samme ånd.[]

Matthew Arnold sa om ham:

> *M. Louis Veuillot is a polemic worthy of the golden age of polemics. He is singly devoted to ultramontanism; he lives on a small fixed salary from the proprietors of the* Univers; *he is a man of the purest and simplest domestic life; he is poor, and has a large family, but he has refused all offers of place and salary from the government, and maintains his entire independence*.
> 
> 

Ved Første Vatikankonsil 1869–1870 var Veuillot med i Roma og bidro ved sin opinionsdannelse til å få det gallikansk sinnede franske presteskap til å aksepterere ufeilbarlighetsdogmet. Veuillots innsatser ble alltid varmt skattet av pave Pius IX og jesuittene.[]

Blant hans arbeider er *Rome et Lorette* (med selvbiografisk innledning, 1841; 11. opplag 1864), *Les libres penseurs* (1848, flere opplag), *Le parfum de Rome* (1861, flere opplag) og *Les odeurs de Paris* (1866). Veuillot utga selv sine *Mélanges religieux, historiques, politiques et littéraires* (18 bind, 1857–1876); hans *Correspondance* utkom i syv bind 1883–1892.[]

Veuillot var innett antijødisk. Så tidlig som i 1840-årene skrev han artikler i *L'Univers* som fremstilte jøder som fremmede vagabonder, rettet blodanklagen mot dem, og hevdet at Talmud bød jødene å hate alle kristne.

Louis Veulliot anses å ha stått modell for hovedpersonen i Émile Augiers satiriske komedie *Le fils de Giboyer*.[]

Louis Veuillots bror, Eugène Veuillot, bestefar til kardinal Pierre Veuillot (1913-1968), som levde tett på Louis og delte hans liv, arbeid og kamper med ham, var også selv en polemiker og frem til sin død i en alder av 87 år i 1905, fortsatte han å publisere *L'Univers*; han fortalte i fire bind om sin brors karriere og liv.[]

Galleri
-------

* Karikatur av Louis Veuillot, av André Gil, fra La Lune, 21. april 1867.Karikatur av Louis Veuillot, av André Gil, fra *La Lune,* 21. april 1867.
* Portrett av Louis Veuillot, udatertPortrett av Louis Veuillot, udatert
* Bilde ved Nadar, 1850-årene.Bilde ved Nadar, 1850-årene.
* Portrett av Louis Veuillot, udatertPortrett av Louis Veuillot, udatert
* «Masque pour Mardi-Gras.» Karikatur av Louis Veuillot, La Petite Lune, No. 37, 1878–1879.«Masque pour Mardi-Gras.» Karikatur av Louis Veuillot, *La Petite Lune,* No. 37, 1878–1879.
* «Pâquerette.» Karikatur av Louis Veuillot, La Petite Lune, No. 2, 1878–1879.«Pâquerette.» Karikatur av Louis Veuillot, *La Petite Lune,* No. 2, 1878–1879.
* «Les Hommes D'Église.» Karikatur av Louis Veuillot, av Faustin Betbeder, 1870–1871.«Les Hommes D'Église.» Karikatur av Louis Veuillot, av Faustin Betbeder, 1870–1871.
* Bilde av Louis Veuillot, 1870-årene.Bilde av Louis Veuillot, 1870-årene.
* Bilder av Louis Veuillot, av Nadar, 1856.Bilder av Louis Veuillot, av Nadar, 1856.
* «Les Deux Aveugles» (Vermorel og Veuillot), av Claude Guillaumin, La Rue, 26. oktober 1867.«Les Deux Aveugles» (Vermorel og Veuillot), av Claude Guillaumin, *La Rue,* 26. oktober 1867.
* Hundreårsminne av Louis Veuillots fødslel, 5. oktober 1913.Hundreårsminne av Louis Veuillots fødslel, 5. oktober 1913.
* Louis Veuillots fødested, i Boynes, Loiret, udatertLouis Veuillots fødested, i Boynes, Loiret, udatert
* Veuillots gravstein, Montparnasse kirkegård, udatertVeuillots gravstein, Montparnasse kirkegård, udatert
* Veuillot, hans to døtre Agnès og Marie, og hans søster Élise, 1858.Veuillot, hans to døtre Agnès og Marie, og hans søster Élise, 1858.
* Louis Veuillots hustru og søtre, udatert.Louis Veuillots hustru og søtre, udatert.
* Monument i kirken Voeu National, i Montmartre.Monument i kirken Voeu National, i Montmartre.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Gran Enciclopèdia Catalana, Gran Enciclopèdia Catalana-ID 0070275[Hentet fra Wikidata]
3. ↑   Brockhaus Enzyklopädie, oppført som Louis François Veuillot, Brockhaus Online-Enzyklopädie-id veuillot-louis-francois[Hentet fra Wikidata]
4. ↑   Find a Grave, Find a Grave 7340, besøkt 9. oktober 2017[Hentet fra Wikidata]
5. ↑   archives.paris.fr[Hentet fra Wikidata]
6. ↑  "The Greater Excommunication, The Emperor and the Pope," *The New York Times*, 20. april 1860.
7. ↑  Arnold, Matthew (1960). «England and the Italian Question.» I: *On the Classical Tradition*, R. H. Super (red.), University of Michigan Press, s. 89.
8. ↑  Levy, Richard S. (2005). *Antisemitism: A Historical Encyclopedia of Prejudice and Persecution, Volume 1*. ABC-CLIO. s. 738.
9. ↑  Kaplan, Zvi Jonathan (2009). *Between the Devil and the Deep Blue Sea?: French Jewry and the Problem of Church and State*. Society of Biblical Lit. s. 65.

Kilder
------

* (sv) Veuillot, Louis i *Nordisk familjebok* (2. utgave, 1921)

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE
 |